Spital special pentru pandemii, construit în timp record la Madrid. Administrația a cheltuit peste 100 de milioane de euro.
Bugetul cheltuit de administraţie trece de 100 de milioane de euro. Peste 1.300 de oameni muncesc zi şi noapte ca să termine lucrările. Spitalul se va numi Isabel Zendal, în cinstea unei infirmiere celebre.
Dacă vrei, poți! Spaniolii au construit un spital special pentru pandemii în timp record. Lucrările au început în vara asta și sunt aproape gata.Felix Damian, corespondent Aleph News la Madrid: "Acum cinci luni în spatele meu nu era nimic, iar de acum înainte Madridul se va putea mândri cu un spital de 1.000 de paturi, capabil să facă față oricărei pandemii. Administrația regională va cheltui 100 de milioane de euro, o sumă considerabilă este adevărat, dar care elimină pericolul blocajului din spitalele madrilene. Spitalul de urgență poartă numele Isabel Zendal şi are 80.000 de metri pătrați în care vor încăpea și multe alte servicii medicale, împrăştiate acum prin toată regiunea. Pe deasupra, acest spital ridicat în timp record se află lângă aeroport și va găzdui și depozitul de medicamente al regiunii Madrid.".